Selawas masa ngintu, inya mulai mampelajari panyiksaan tarhadap katurunan Tionghoa-Indonesia, lalu matan wayah nang sama, inya jua mulai bahubungan erat lawan bubuhan panulis di Tiungkuk. Khususnya, inya mangaluarakan rangkaian surat-manyurat lawan panulis Tiunghua nang mamandirakan sajarah Tiunghoa di Indunisia, bajudul Hoakiau di Indonesia. Inya marupakan kritikus nang kada mangacuhakan pamarintahan Jawa-sentris matan kaparluan wan kahandak matan daerah lain di Indunisia, wan sacara tarkenal mausulkan bahuwa pamarintahan masti dipindahakan ka luar pulau Jawa. Matan 1960-an inya ditahan pamarintahan Soeharto karana pandangan pro-Komunis Tiungkuknya. Bukunya dilarang matan paridaran, wan inya ditahan tanpa pangadilan di Nusakambangan di lepas pantai Jawa, wan akhirnya di pulau Buru di kawasan timur Indunisia.